Διερεύνηση πρωτεϊνικού περιεχομένου και σύνθεση υδατανθράκων του βασιλικού πολτού με την εφαρμογή διαφορετικών μελισσοκομικών χειρισμών.:
Creators: name: Κανέλης, Δημήτριος Γεωργίου
Publisher: name: Aristotle University of Thessaloniki
Year: 2011
Subjects: Βασιλικός Πολτός
Πρωτεϊνικό περιεχόμενο Βασιλικού πολτού
Σύνθεση υδατανθράκων Βασιλικού πολτού
Παραγωγή βασιλικού πολτού
Royal jelly
Protein content in Royal jelly
Sugar composition in Royal jelly
Royal jelly production

description: Ο βασιλικός πολτός είναι ένα προϊόν που στις περισσότερες χώρες της Ευρώπης δεν έχει καθορισμένα ποιοτικά χαρακτηριστικά. Γίνεται προσπάθεια από πολλούς ερευνητές να καθορίσουν ποιοτικά κριτήρια για τον βασιλικό πολτό, βασιζόμενοι στα αποτελέσματα των ερευνών τους. Σκοπός της μελέτης αυτής είναι να εξετάσει την επίδραση ορισμένων μελισσοκομικών χειρισμών σε τρία φυσικοχημικά χαρακτηριστικά του βασιλικού πολτού, την υγρασία, τις συνολικές πρωτεΐνες, και τα σάκχαρα. Οι παράγοντες που εξετάστηκαν για την επίδρασή τους στην χημική σύνθεση του βασιλικού πολτού ήταν η παραλλακτικότητα από μελίσσι σε μελίσσι, το είδος της εμβολιαζόμενης προνύμφης, η τροφοδότηση με σιρόπι ζάχαρης και το είδος του βασιλικού κελιού. Για τον έλεγχο όλων αυτών των παραγόντων χρησιμοποιήθηκαν μελίσσια δυνατά, στα οποία τοποθετούνταν τεχνητά βασιλικά κελιά με προνύμφες δευτέρου εικοσιτετραώρου. Για τον έλεγχο της παραλλακτικότητας χρησιμοποιήθηκαν εννιά μελίσσια στα οποία έγιναν τέσσερις εμβολιασμοί. Τα αποτελέσματα έδειξαν ότι κάθε μελίσσι έχει την τάση να παράγει διαφορετική ποσότητα βασιλικού από κάποιο άλλο, όπως επίσης και το ποσοστό πρωτεϊνών και το ποσοστό σακχάρων διέφεραν στα δείγματα βασιλικού πολτού που παράγονταν στα διαφορετικά μελίσσια. Για τον έλεγχο του είδους της εμβολιαζόμενης προνύμφης χρησιμοποιήθηκε ένα μελίσσι στο οποίο έγιναν πέντε εμβολιασμοί. Σε κάθε εμβολιασμό τοποθετούνταν εξήντα βασιλικά κελιά εκ’ των οποίων τα τριάντα εμβολιάζονταν με προνύμφες εργατριών και τα υπόλοιπα τριάντα με προνύμφες κηφήνων. Τα αποτελέσματα έδειξαν ότι δεν υπήρχε καμία διαφορά στο βασιλικό πολτό που παράχθηκε από προνύμφες εργατριών και κηφήνων. Για τον έλεγχο της επίδρασης της τροφοδότησης στα τρία ποιοτικά χαρακτηριστικά του βασιλικού πολτού χρησιμοποιήθηκαν τρία μελίσσια. Σε αυτά τα μελίσσια έγιναν τρεις εμβολιασμοί χωρίς τροφοδοσία, τρεις εμβολιασμοί όπου τα μελίσσια τροφοδοτήθηκαν μόνο την ημέρα εισαγωγής των βασιλικών κελιών και τρεις εμβολιασμοί όπου τα μελίσσια τροφοδοτήθηκαν τρεις φορές από την ημέρα εισαγωγής μέχρι την προηγούμενη της ημέρας συγκομιδής. Τα αποτελέσματα έδειξαν ότι η τροφοδότηση δεν επηρεάζει την απόδοση, την αποδοχή, την υγρασία και τις πρωτεΐνες των δειγμάτων του βασιλικού πολτού. Αντιθέτως, επηρεάζει τα σάκχαρα του βασιλικού πολτού και συγκεκριμένα την φρουκτόζη, την γλυκόζη και την σουκρόζη. Ειδικότερα η τροφοδότηση μειώνει σημαντικά το ποσοστό της φρουκτόζης και της γλυκόζης, ενώ αυξάνει σημαντικά το ποσοστό της σουκρόζης. Οι τιμές που βρέθηκαν για την φρουκτόζη κατά μέσο όρο ήταν 4,6% σε μη τροφοδοτημένα δείγματα, 3,9% σε τροφοδοτημένα για μία φορά μελίσσια και 3,4% σε τροφοδοτημένα για τρεις φορές. Η γλυκόζη βρέθηκε κατά μέσο όρο 4,8% σε δείγματα μη τροφοδοτημένα, 4,1% και 3,2% σε δείγματα τροφοδοτημένα μία και τρεις φορές αντίστοιχα. Η περιεκτικότητα σε σουκρόζη βρέθηκαν κατά μέσο όρο 0,6% για δείγματα μη τροφοδοτημένα, 3,6% για δείγματα τροφοδοτημένα μία φορά και 4,6% για δείγματα τροφοδοτημένα τρεις φορές. Για την μελέτη της επίδρασης του είδους του βασιλικού κελιού στα χαρακτηριστικά του προϊόντος, χρησιμοποιήθηκε ένα μελίσσι στο οποίο πραγματοποιήθηκαν τρεις εμβολιασμοί. Σε κάθε εμβολιασμό τοποθετούνταν 60 βασιλικά κελιά εκ των οποίων τα 30 ήταν πλαστικά και τα 30 ήταν κέρινα. Δεν παρατηρήθηκαν διαφορές στον βασιλικό πολτό που παράχθηκε από τα δύο αυτά διαφορετικά είδη βασιλικών κελιών.
description: Royal jelly is a product which has no quality standards in Europe. Many researchers try to define quality criteria for royal jelly, based on the results of various studies. Τhe aim of this research was to examine whether some beekeeping manipulations affect the humidity, the total proteins and the sugars of royal jelly. The factors that have been examined for their impact on the chemical composition of royal jelly, were the variability among the bee colonies, the kind of transferring larvae, the feeding with artificial sugar and the type of grafted cell. To control all these factors, bee colonies, with the similar population were used. The grafted cells contained two-days-old larvae and royal jelly was harvested the third day after the insertion. To study the variability among colonies, nine beehives were equipped to produce royal jelly for four times. The results showed that each bee colony produced different quantity of royal jelly since the percentage of protein and sugar content varied among the bee hives. A bee colony was used to study the effect of the type of transferring larvae on the quality of the royal jelly. This bee colony was used to produce royal jelly for five times. Sixty royal cells were placed in it, thirty of them were grafted with worker larvae and the rest were grafted with drones larvae. No differences in royal jelly produced by cells with worker larvae, and cells with drone larvae were found. Three bee colonies were used to check the effects of artificial sugar feeding on the three royal jelly’s quality parameters. In those bee colonies artificial cells were inserted for three graftings without any artificial feeding, 3 graftings with artificial sugar feeding during the insertion day and three graftings with artificial sugar feeding every day from the insertion day until the harvesting day. All these procedures were repeated thrtee times. The results showed that artificial sugar feeding does not affect the quantity the acceptance the moisture and the protein content of royal jelly. However the sugar feeding affects the concentrations of fructose, glucose and sucrose. Increasing the quantity of artificial sugar feeding, the concentration of fructose and glucose were decreased, whereas sucrose was increased. Finally, one bee colony was used to examine the effect of the type of artificial queen cell on the royal jelly. Sixty artificial royal cells were placed in that bee colony, thirty of them were plastic while the others were made from wax. The results showed no significant differences in royal jelly which produced by these different kinds of queen cells.